Մայքլ Բրուք

Մայքլ Բրուք (անգլ.՝ Michael Brook, 1952[…], Տորոնտո, Կանադա), կանադացի նորարար կիթառահար, գյուտարար, երաժշտական պրոդյուսեր և կոմպոզիտոր։  
Բրուքի հետ համագործակցել, ձայնագրվել և հանդես են եկել տարբեր ժանրերի շատ հայտնի երաժիշտներ, ինչպիսիք են Ջոն Հասելը, Բրայան Ինոն, Դանիել Լանուան, Էջը, Ռոբերտ Ֆրիպը, Դեյվիդ Սիլվիան, Բրայան Ֆերրին, Նաուսրատ Ֆատեհ ալի Խանը, Ջիվան Գասպարյանը և ուրիշներ։ Նա ստեղծել և հաճախ իր ձայնագրություններում օգտագործում է անվերջ սուսթեյնով էլեկտրակիթառը, որը համապատասխանաբար անվանում է «Անվերջ կիթառ» (անգլ.՝ Infinite guitar):
Եղել է Երգահանների, հեղինակների և հրատարակիչների ամերիկյան միություն անդամ (ASCAP):


== Կենսագրություն ==
Մայքլ Բրուքը ծնվել և մեծացել է կանադական Տորոնտո քաղաքում։ Երիտասարդ ժամանակ հետաքրքրվում էր լուսանկարչությամբ։ Դպրոցից հետո, կիթառ նվագելով մի քանի խմբերում և հասնելով իր կարծիքով երաժշտական «վերելքին», որոշում է ավելին իմանալ երաժշտության մասին։ Բրուքն ընդունվում է Յորքյան համալսարան, որպեսզի սովորի էլեկտրական երաժշտություն, արվեստի մեջ հոգեբանություն և տեխնիկա։ Կրթական ծրագրում մտնում էր հետազոտումը աֆրիկական երգի ազդեցությունը ամերիկականի վրա։  
Մայքլն ընկերանում է արևելյան երաժշտության բաժնի դասավանդողների հետ, որոնց մեջ էին փողահար և կոմպոզիտոր Ջոն Հասելը, կոմպոզիտոր-մինիմալիստ Լա Մոնտե Յանգը և դասական հնդկացի երգիչ Պանդիտ Պրան Նատը։ 1976 թվականի աշնանը մասնակցել է Ջոն Հասելի առաջին ալբոմի` «Vernal Equinox»-ի ձայնագրմանը, որպես հնչյունային ռեժիսորներից մեկը, իսկ 80-ական թվականների սկզբին նրա անսամբլի հետ` որպես երաժիշտ։ 
1993 թվականին Բրուքի երաժշտությամբ վավերագրական ֆիլմն Օսկարի ներկայացնելու արդյունքում ստեղծագործական հեռանկարի մեծանալուց հետո նա տեղափոխվել է Լոս-Անջելես, բնակվել է Հոլիվուդյան բլուրներ շրջանում և այնտեղ կառուցել իր տնային La Lavanderia ստուդիան։


== Կիթառ նվագելը ==
Երիտասարդ ժամանակ Բրուքը նվագել է Տորոնտոյի շատ բլյուզ-ռոքային խմբերում` ջանալով շատ արագ նվագել։ Ավելի ուշ նա սկսել է ատել այդ ոճը, համարելով այն խիստ մարմնամարզական  և անհոգի։ 70-ական թվականների վերջերին հանդես գալով The Everglades երաժշտական խմբի համերգներում, նա հայտնի է եղել երգերի մեջ առանց ընդմիջման նվագելով։
Բրուքը հետաքրքրվում է վիբրատոյով և զարդհնչյուններով, որոնք արաբական և հնդկական երաժշտական տարրեր են։ Նա ցանկանում է այդ տարրերը ներառել իր երաժշտության մեջ, սակայն առկա սաքրավորումները դա նրան թույլ չեն տալիս, ինչն էլ միտք է առաջացնում իր դեբյուտային Hybrid ալբոմի ձայնագրման ժամանակ տեխնիկական փորձարարությունների դիմել։ Այդպես է ստեղծվել «Անավարտ կիթառը», և զարդահնչյունային պասաժները դարձել են Մայքլ Բրուքի երաժշտության հիմնական տարրերը։ 
Մայքլ Բրուքը չի օգտագործում ռոք-երաժշտությունում ընդունված կիթառ ձայնագրելու լամպային ուժեղացուցչի տեխնիկա, բարձրախոս և խոսափող կամ էլ դրանց էլեկտրական սիմուլյատորներ։ Նա գործիքը միացնում է միկշերին ուժեղացուցիչի միջոցով միայն ազդանշանը բարձրացնելու համար, արդյունքում ստանալով ոչ թե ուժեղացուցիչի, այլ` կիթառի ձայնը։     


== Սկավառակագրություն ==


=== Սոլո  ալբոմներ ===
Hybrid (1985, EG)` Բրայան Իոնի և Դանիել Լանուի մասնակցությամբ;
Cobalt Blue (1992, 4AD);
Live at the Aquarium (1993, 4AD)` համերգային ձայնագրություն ծրագիրը Cobalt Blue;
RockPaperScissors (2006, Canadian Rational);
BellCurve (2007):


=== Դուետ ===
Sleeps with the Fishes (1987, 4AD)` Clan of Xymox-ից Պիտեր Նոտենի հետ;
Mustt Mustt (1990, Real World)` Նուսչատ Ֆատեխ Ալի Խանի հետ;
Dream (1995, Real World)` Ու. Շրինիվասի հետ;
Night Song (1996, Real World)` Նուսչատ Ֆատեխ Ալի Խանի հետ;
Star Rise (1997, Real World)` Mustt Mustt և Night Song-ի կոմպոզիցիաների ռեմիքսները;
Black Rock (1998, Real World)` Ջիվան Գասպարյանի հետ;
Assembly (2002, Real World)` Հուկվե Զավոսի հետ;
Penumbra (2008, Canadian Rational)` Ջիվան Գասպարյանի հետ;


=== Երաժշտություն ֆիլմերի համար ===
«Ալիգատոր լսնամաշկ» (անգլ.՝ Albino Alligator, 1997);
«Թախիծ» (անգլ.՝ Affliction, 1999);
«Հնդկաստան. Վագրերի թագավորություն» (անգլ.՝ India: Kingdom of the Tiger, 2002);
«Անհարմար ճիշտը» (անգլ.՝ An Inconvenient Truth, 2006);
«Վայրի պայմաններում» (անգլ.՝ Into the Wild, 2007)` Կակի Քինգի և Էդդի Վեդդերի հետ համատեղ;
«Լավ է քչախոս լինել» (անգլ.՝ The Perks of Being a Wallflower, 2012);
«Իերուսալիմ» (անգլ.՝ Jerusalem, 2013):
«Օդում» (անգլ.՝ Aloft, 2014):


== Մրցանակներ ==
Альбом Night Song (Նաուսրատ Ֆատեխ Ալի Հանումի հետ)։
Արժանացել է «Գրեմի» մրցանակին` «էթնիկական երաժշտության լավագույն ալբոմի» համար (1997)
«Վայրի պայմաններում» ֆիլմի երաժշտության համար (Կակի Կինգի և Էդդի Վեդերոմի հետ)։
Արժանացել է «Ոսկե գլոբուս» մրցանակին` «Լիամետրաժ ֆիլմի լավագույն երաժշտության համար»
Արժանացել է Կինոքննադատների օնլայն միության մրցանակին` «Լավագույն երաժշտություն» անվանակարգում  (2008)


== Ծանոթագրություններ ==


== Արտաքին հղումներ ==
Chad Ossman.։ «Breakdown» (անգլերեն)։ Արխիվացված է օրիգինալից 2012-03-29-ին։ Վերցված է 2009-04-09